Národná rada Slovenskej republiky

V. volebné obdobie

Číslo: PREDS-261/2011

**427**

# Návrh

**na voľbu kandidátov na vymenovanie**

**za členov výberových komisií uskutočňujúcich výberové konanie na voľné miesta sudcov**

**Predkladá: Obsah:**

Radoslav Procházka v. r. 1. Návrh uznesenia Národnej rady

predseda Ústavnoprávneho výboru Slovenskej republiky

Národnej rady Slovenskej republiky 2. Predkladacia správa

 3. Zoznam kandidátov

 4. Návrhy kandidátov

 5. Uznesenie Ústavnoprávneho výboru

 Národnej rady Slovenskej republiky

**Bratislava jún 2011**

**Národná rada Slovenskej republiky**

V. volebné obdobie

Číslo: PREDS-261/2011

Návrh

Uznesenie

Národnej rady Slovenskej republiky

z ............................

k návrhu na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov

**Národná rada Slovenskej republiky**

podľa § 29 ods. 2 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 33/2011 Z. z.

**z v o l i l a**

 Meno a priezvisko počet hlasov

za kandidátov na vymenovanie za členov výberových komisií uskutočňujúcich výberové konanie na voľné miesta sudcov.

**Predkladacia správa**

Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 33/2011 Z. z. v § 28 ods. 1 ustanovuje, že voľné miesto sudcu sa obsadzuje na základe výberového konania. Podľa § 29 ods. 1 tohto zákona výberové konanie uskutočňuje päťčlenná výberová komisia vymenovaná z databázy kandidátov, ktorá bude pozostávať z osôb zvolených **Národnou radou Slovenskej republiky (volí aspoň dvoch kandidátov),** Súdnou radou Slovenskej republiky (volí aspoň dvoch kandidátov), z členov vymenúvaných ministrom spravodlivosti (vymenúva aspoň štyroch kandidátov) a člena, ktorého zvolí ad hoc sudcovská rada súdu, na ktorom sa voľné miesto sudcu obsadzuje.

**Členov výberovej komisie vymenúva predseda súdu, ktorý výberové konanie vyhlasuje** z databázy kandidátov v zložení:

jeden člen je za Súdnu radu Slovenskej republiky,

jeden člen za sudcovskú radu príslušného súdu,

jeden člen za Národnú radu Slovenskej republiky,

dvaja členovia za Ministerstvo spravodlivosti Slovenskej republiky.

Za kandidáta na člena výberovej komisie možno zvoliť len osobu, ktorá má morálne a odborné predpoklady na nestranný výkon funkcie člena výberovej komisie, ktorá je spôsobilá overiť schopnosti, odborné znalosti, zdravotný stav, psychickú vyrovnanosť uchádzača a ďalšie skutočnosti, ktoré je treba alebo je vhodné overiť vzhľadom na povahu povinností sudcu. Navrhovaný by mal pôsobiť najmä v sektore vysokých škôl, neziskovom sektore alebo vykonáva právnické povolanie.

Na základe výzvy predsedu Národnej rady Slovenskej republiky z 2. mája 2011 štyria poslanci (P. Hrušovský, J. Kollár, R. Madej, E. Pfundtner) využili právo navrhovať kandidátov a v určenej lehote predložili štyri návrhy znejúce na štyroch kandidátov.

Ústavnoprávny výbor Národnej rady Slovenskej republiky na 35. schôdzi 27. júna 2011 návrhy posúdil. Konštatoval, že návrhy spĺňajú určené formálne a obsahové náležitosti, pripojené doklady preukazujú plnenie zákonných podmienok voliteľnosti a návrhy boli podané v stanovenom termíne. Výbor jednotlivo u každého navrhovaného posúdil, či sú splnené podmienky § 29 ods. 3 zákona o sudcoch a prísediacich. Uznesením č. 249 konštatoval, že A. **Martvoň,** V. **Pohančeník,** Ľ. **Schweighofer** a M. **Šmid spĺňajú podmienky** ustanovené zákonom.

Odporučil vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku na voľbu a odvolávanie funkcionárov.

**Zoznam**

**navrhovaných na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov**

**Navrhovaní: Navrhovatelia - poslanci:**

1. Mgr. Anton **Martvoň,** PhD. Róbert **Madej**

2. Mgr. Viliam **Pohančeník** Edita **Pfundtner**

3. JUDr. Ľubomír **Schweighofer** Jozef **Kollár**

4. prof. doc. JUDr. Marek **Šmid**, PhD. Pavol **Hrušovský**

**Návrh**

**na voľbu Mgr. Antona MARTVOŇA, PhD. za kandidáta na vymenovanie za člena výberových komisií uskutočňujúcich výberové konanie na voľné miesta sudcov**

Mgr. Anton **Martvoň,** PhD. odborný asistent

Katedra správneho a environmentálneho práva Právnickej fakulty Univerzity Komenského v Bratislave

**Narodený (vek):** 1980

 (31 rokov)

**Právnické vzdelanie:** 1999 až 2004 - Právnická fakulta Univerzity Komenského v Bratislave

**Navrhovateľ:** Róbert Madej

**Prílohy:** súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

**Návrh**

**na voľbu Mgr. Viliama POHANČENÍKA za kandidáta na vymenovanie za člena výberových komisií uskutočňujúcich výberové konanie na voľné miesta sudcov**

Mgr. Viliam **Pohančeník**  sudca Krajského súdu v Bratislave

**Narodený (vek):** 1969

 (42 rokov)

**Právnické vzdelanie:** 1987 až 1991 - Právnická fakulta Univerzity Komenského v Bratislave

**Navrhovateľ:** Edita Pfundtner

**Prílohy:** súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

**Návrh**

**na voľbu JUDr. Ľubomíra SCHWEIGHOFERA za kandidáta na vymenovanie za člena výberových komisií uskutočňujúcich výberové konanie na voľné miesta sudcov**

JUDr. Ľubomír **Schweighofer**  advokát

**Narodený (vek):** 1958

 (53 rokov)

**Právnické vzdelanie:** 1977 až 1981 - Právnická fakulta Univerzity Komenského v Bratislave

**Navrhovateľ:** Jozef Kollár

**Prílohy:** súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

**Návrh**

**na voľbu prof. doc. JUDr. Marek ŠMIDA, PhD. za kandidáta na vymenovanie za člena výberových komisií uskutočňujúcich výberové konanie na voľné miesta sudcov**

Prof. JUDr. Marek **Šmid,** PhD. dekan Právnickej fakulty

Trnavskej univerzity v Trnave

**Narodený (vek):** 1960

 (51 rokov)

**Právnické vzdelanie:** 1979 až 1983 - Právnická fakulta Univerzity Komenského v Bratislave

**Navrhovateľ:** Pavol Hrušovský

**Prílohy:** súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

 **Ústavnoprávny výbor**

**Národnej rady Slovenskej republiky**

 35. schôdza

 Číslo: PREDS-261/2011

249

**Uznesenie**

**Ústavnoprávneho výboru Národnej rady Slovenskej republiky**

**z 27. júna 2011**

k návrhu **na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov** (tlač 427)

**Ústavnoprávny výbor Národnej rady Slovenskej republiky**

**A. konštatuje, že**

 a) návrhy spĺňajú formálne a obsahové náležitosti,

 b) navrhnutí na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov

1. Mgr. Anton **Martvoň,** PhD.

2. Mgr. Viliam **Pohančeník**

3. JUDr. Ľubomír **Schweighofer**

4. prof. doc. JUDr. Marek **Šmid**, PhD.

**spĺňajú** podmienky ustanovené v § 29 ods. 3 zákona o sudcoch a prísediacich;

**B. odporúča**

Národnej rade Slovenskej republiky

 vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku na voľbu a odvolávanie funkcionárov;

**C. poveruje**

 poslankyňu Národnej rady Slovenskej republiky **Janu Dubovcovú** informovať Národnú radu Slovenskej republiky o prerokovaní návrhov kandidátov na vymenovanie za členov výberových komisií uskutočňujúcich výberové konanie na voľné miesta sudcov a o stanovisku ústavnoprávneho výboru;

**D. ukladá**

predsedovi výboru

predložiť predsedovi Národnej rade Slovenskej republiky návrh kandidátov na vymenovanie za členov výberových komisií uskutočňujúcich výberové konanie na voľné miesta sudcov so stanoviskom ústavnoprávneho výboru.

 Radoslav Procházka v. r.

 predseda výboru

overovatelia výboru:

Róbert Madej

Jana Dubovcová

##